CELEX: 32008R1058
Language: ro
Date: 2008-10-27 00:00:00
Title: Regulamentul (CE) nr. 1058/2008 al Comisiei din 27 octombrie 2008 de anulare a înregistrării unei denumiri înregistrate în Registrul denumirilor de origine protejate și al indicațiilor geografice protejate [Arroz del Delta del Ebro (IGP)]

28.10.2008   
            
            
               RO
            
            
               Jurnalul Oficial al Uniunii Europene
            
            
               L 283/32
            
         
      REGULAMENTUL (CE) NR. 1058/2008 AL COMISIEI
   
   din 27 octombrie 2008
   de anulare a înregistrării unei denumiri înregistrate în Registrul denumirilor de origine protejate și al indicațiilor geografice protejate [Arroz del Delta del Ebro (IGP)]
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (1), în special articolul 12 alineatul (1),
   întrucât:
   
               (1)
            
            
               În conformitate cu articolul 12 alineatul (2) al doilea paragraf din Regulamentul (CE) nr. 510/2006 și în temeiul articolului 17 alineatul (2) din respectivul regulament, cererea Spaniei de anulare a înregistrării denumirii „Arroz del Delta del Ebro” a fost publicată în Jurnalul Oficial al Uniunii Europene
                   (2).
            
         
               (2)
            
            
               Deoarece nicio declarație de opoziție nu a fost notificată Comisiei în conformitate cu articolul 7 din Regulamentul (CE) nr. 510/2006, înregistrarea acestei denumiri trebuie, prin urmare, anulată.
            
         
               (3)
            
            
               Având în vedere aceste elemente, denumirea trebuie, prin urmare, eliminată din „Registrul denumirilor de origine protejate și al indicațiilor geografice protejate”.
            
         
               (4)
            
            
               Măsurile prevăzute de prezentul regulament sunt conforme cu avizul Comitetului permanent pentru indicațiile geografice și denumirile de origine protejate,
            
         ADOPTĂ PREZENTUL REGULAMENT:
   Articolul 1
   Înregistrarea denumirii prevăzute în anexa la prezentul regulament se anulează.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 27 octombrie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 93, 31.3.2006, p. 12.
   
      (2)  JO C 314, 22.12.2007, p. 44.
   
      ANEXĂ
      Produse agricole destinate consumului uman enumerate în anexa I la tratat:
      Clasa 1.6.   Fructe, legume și cereale, proaspete sau prelucrate
      SPANIA
      Arroz del Delta del Ebro (IGP)